I torexani i xe i cołonbi ke vive sułe tori cołonbare a Breganze, in provinça de Vicensa. I vien cuxinà al speło e magnà coła połenta. Par 4 persone ghe vol: 2 kiłi de torexani 4 eti de lugànega 50 g de formajo grana Spenare e curare i torexani. Rosołare i figadini e łe coradełe co buro e salvia. Tritar tuto e xontarghe ła lugànega e el pan smołà inte el brodo. Xontarghe el formajo gratà e un ovo. Metare drento i torexani sto ripieno e sarare col spago. Inpirare i torexani sul speło, co na feteła de lardo tra uno e ł'altro, cuxinare pian pian sul fogo e versarghe sora ogni tanto el tocio ke casca xo suła lecarda. Suła lecarda se lasa anca łe fete de połenta, in modo ke ła se frìsa e ła ciapa el saor dei torexani. Come keno da bevarghe drio va ben el Cabernet de Breganze.